Source: http://skolenie.slov-lex.sk/pravne-predpisy/SK/ZZ/2007/364/vyhlasene_znenie.html
Timestamp: 2020-08-04 09:03:29+00:00

Document:
364/2007 Z.z. - Vyhláška Ministerstva pôdohospodárs... - Slov-lex
364/2007 Z.z./
364/2007 Z. z.
o vykonávaní uznávania a skúšania množiteľského materiálu pestovaných rastlín
Ministerstvo pôdohospodárstva Slovenskej republiky podľa § 10 písm. d) až f) zákona č. 597/2006 Z. z. o pôsobnosti orgánov štátnej správy v oblasti registrácie odrôd pestovaných rastlín a uvádzaní množiteľského materiálu pestovaných rastlín na trh (ďalej len „zákon“) ustanovuje:
o vykonávaní uznávania a skúšania množiteľského materiálu pestovaných rastlín (ďalej len „množiteľský materiál“),
o evidencii dodávateľov a o vydávaní osvedčení o odbornej spôsobilosti dodávateľov (ďalej len „osvedčenie“),
o odbornej príprave a odbornej skúške podľa § 4 písm. i) zákona.
Uznávanie a skúšanie množiteľského materiálu
Uznávanie a skúšanie množiteľského materiálu zahŕňa
prihlasovanie množiteľského porastu1) na jeho hodnotenie,
hodnotenie množiteľského porastu poľnou prehliadkou,
odber vzoriek a skúšanie kvality množiteľského materiálu.
Vzor žiadosti o uznanie množiteľského materiálu je uvedený v prílohe č. 1.
Prihlasovanie množiteľského porastu na hodnotenie
Prihlásiť na hodnotenie možno množiteľský porast, ktorý je určený na výrobu množiteľského materiálu
odrôd pestovaných rastlín (ďalej len „odroda“) v kategórii pôvodný, predzákladný, základný, certifikovaný množiteľský materiál v určených generáciách množenia,
línií a komponentov na výrobu hybridov v kategórii základný množiteľský materiál,
hybridov v kategórii certifikovaný množiteľský materiál.
Každý množiteľský porast prihlásený na hodnotenie sa označuje tabuľkou s identifikačnými údajmi množiteľského porastu.
Hodnotenie množiteľského porastu poľnou prehliadkou
Hodnotenie množiteľského porastu sa vykonáva poľnou prehliadkou.
V množiteľskom poraste sa hodnotí
celkový stav, najmä jeho jednotnosť, vyrovnanosť, zapojenie, kondícia, poľahnutie a predpokladaná úroda,
čistota druhu pestovaných rastlín,
pravosť odrody,
čistota odrody,
zaburinenie,
izolácia pred
nežiaducim opelením príbuznými druhmi alebo inými odrodami,
prenosom škodlivých organizmov a chorôb,
mechanickým primiešaním iných druhov alebo odrôd.
Odber vzoriek a skúšanie kvality množiteľského materiálu
Odber vzoriek množiteľského materiálu druhov pestovaných rastlín uvedených v osobitných predpisoch2) sa vykonáva podľa slovenskej technickej normy.3)
Skúšanie kvality množiteľského materiálu druhov pestovaných rastlín uvedených v osobitných predpisoch4) sa vykonáva podľa Metodiky skúšania osiva vydanej Medzinárodnou asociáciou na skúšanie osív ISTA.
Ošetrovanie, skladovanie a preprava množiteľského materiálu sa vykonáva podľa slovenskej technickej normy.1)
Na množiteľský materiál, ktorý spĺňa požiadavky podľa osobitných predpisov,2) sa vydá osvedčenie o uznaní, ktorého vzor je uvedený v prílohe č. 2.
Vydávanie osvedčení a evidencia dodávateľov
Fyzická osoba – podnikateľ alebo právnická osoba, ktorá má určenú fyzickú osobu, ktorí uvádzajú množiteľský materiál na trh (ďalej len „dodávateľ“), predkladajú žiadosť o vydanie osvedčenia Ústrednému kontrolnému a skúšobnému ústavu poľnohospodárskemu v Bratislave (ďalej len „kontrolný ústav“).
Vzor žiadosti podľa odseku 1 je uvedený v prílohe č. 3.
Vzor osvedčenia je uvedený v prílohe č. 4.
Evidencia dodávateľov obsahuje tieto údaje:
registračné číslo vydaného osvedčenia,
meno, priezvisko a miesto podnikania dodávateľa, ak ide o fyzickú osobu – podnikateľa, alebo obchodné meno a sídlo dodávateľa, ak ide o právnickú osobu,
identifikačné číslo dodávateľa,
rozsah činnosti,
Odborná príprava a odborná skúška na vykonávanie poľných prehliadok, odber vzoriek a laboratórne skúšanie
Odbornú prípravu žiadateľov o vydanie poverenia na vykonávanie poľných prehliadok, na odber vzoriek alebo na laboratórne skúšanie množiteľského materiálu druhov pestovaných rastlín uvedených v osobitných predpisoch4) vykonáva kontrolný ústav. Odborná príprava sa skladá z teoretickej časti a z praktickej časti. Odborná príprava sa ukončuje odbornou skúškou zloženou z písomnej časti a praktickej časti, vykonanou podľa skúšobného poriadku, ktorý vydá kontrolný ústav.
Vzor poverenia na činnosti podľa odseku 1 je uvedený v prílohe č. 5.
Táto vyhláška nadobúda účinnosť 15. augusta 2007.
Príloha č. 1 k vyhláške č. 364/2007 Z. z.
Žiadosť o uznanie množiteľského materiálu
Príloha č. 2 k vyhláške č. 364/2007 Z. z.
Prevziať prílohu - Vzor 02-časť A
Prevziať prílohu - Vzor 02-časť B
Príloha č. 3 k vyhláške č. 364/2007 Z. z.
ŽIADOSŤ o vydanie osvedčenia o odbornej spôsobilosti dodávateľa
Príloha č. 4 k vyhláške č. 364/2007 Z. z.
OSVEDČENIE o odbornej spôsobilosti dodávateľa
Príloha č. 5 k vyhláške č. 364/2007 Z. z.
STN 46 0310 Osivo a sadivo. Spoločné ustanovenia pre osivo a sadivo.
Nariadenie vlády Slovenskej republiky č. 51/2007 Z. z., ktorým sa ustanovujú požiadavky na uvádzanie osiva olejnín a priadnych rastlín na trh.
Nariadenie vlády Slovenskej republiky č. 52/2007 Z. z., ktorým sa ustanovujú požiadavky na uvádzanie osiva krmovín na trh.
Nariadenie vlády Slovenskej republiky č. 53/2007 Z. z., ktorým sa ustanovujú požiadavky na uvádzanie osiva repy na trh.
Nariadenie vlády Slovenskej republiky č. 55/2007 Z. z., ktorým sa ustanovujú požiadavky na uvádzanie sadiva zemiakov na trh.
Nariadenie vlády Slovenskej republiky č. 57/2007 Z. z., ktorým sa ustanovujú požiadavky na uvádzanie osiva obilnín na trh.
Nariadenie vlády Slovenskej republiky č. 58/2007 Z. z., ktorým sa ustanovujú požiadavky na uvádzanie osiva zelenín na trh v znení nariadenia vlády Slovenskej republiky č. 278/2007 Z. z.
STN 46 0609 Osivo a sadivo. Odber vzoriek osiva a sadiva.
Nariadenie vlády Slovenskej republiky č. 51/2007 Z. z.
Nariadenie vlády Slovenskej republiky č. 52/2007 Z. z.
Nariadenie vlády Slovenskej republiky č. 53/2007 Z. z.
Nariadenie vlády Slovenskej republiky č. 57/2007 Z. z.
Nariadenie vlády Slovenskej republiky č. 58/2007 Z. z. v znení nariadenia vlády Slovenskej republiky č. 278/2007 Z. z.
§ 2 Uznávanie a skúšanie množiteľského materiálu
§ 3 Prihlasovanie množiteľského porastu na hodnotenie
§ 4 Hodnotenie množiteľského porastu poľnou prehliadkou
§ 5 Odber vzoriek a skúšanie kvality množiteľského materiálu
§ 6 Vydávanie osvedčení a evidencia dodávateľov
§ 7 Odborná príprava a odborná skúška na vykonávanie poľných prehliadok, odber vzoriek a laboratórne skúšanie
123/2011 Z. z. Vyhláška Ministerstva pôdohospodárstva a rozvoja vidieka Slovenskej republiky, ktorou sa mení a dopĺňa vyhláška Ministerstva pôdohospodárstva Slovenskej republiky č. 364/2007 Z. z. o vykonávaní uznávania a skúšania množiteľského materiálu pestovaných rastlín
Číslo: 364/2007 Z. z.
Názov: Vyhláška Ministerstva pôdohospodárstva Slovenskej republiky o vykonávaní uznávania a skúšania množiteľského materiálu pestovaných rastlín
Dátum schválenia: 12.07.2007
Dátum vyhlásenia: 15.08.2007
Nachádza sa v čiastke: 161/2007
2. 15.08.2007 - 30.04.2011
3. 01.05.2011 - 123/2011 Z. z.

References: § 10
 § 4

§ 2

§ 3

§ 4

§ 5

§ 6

§ 7